cyanic-selkie/wikianc huggingface dataset:
A̱kpeang
A̱kpeang ka (á̱kpa: kpi̱kpeang hu) yet a̱zaghyi a̱pyia̱ a̱tyubishyi kya. Kikya ba̱ng a̱ghyi ba ma̱ng a̱tyin zwua̱i ka.
Ya̱fang
A̱pyia̱ ma̱ng fwuo a̱tyubishyi
A̱kpang
A̱kpang wu (á̱ ka ndyen nang kikyak a̱ni; á̱kpa: a̱yaakpang ba) yet kyang á̱ mang a̱yin a̱ni, ka̱ a̱ doot a̱ ya mmyia̱, ka̱ a̱ doot a̱ ya nswan a̱ fwung.
Yet A̱tyobyin
Yet A̱tyobyin fa swat ma̱ng shyia̱ dundung a̱tyubishyi ma̱ng a̱byin gu nshyia̱ ani. Ku yet ta hwa a̱tyo a̱wa a̱ shim a̱byin ka a̱wot a̱byin ka ka̱ cok nggu meang.
A̱ka̱fwuop nta
Yet_A̱tyobyin A̱gwomna̱ti
Israel Adesanya
Israel Mobolaji Temitayo Odunayo Oluwafemi Owolabi Adesanya (bin 22 Tzwat 7, 1989) a̱yet a̱tyiu kwan da̱mbe ha ma̱ byin New Zealand ama bin Najeriya, a̱za̱a ku kwan a̱yaat bosin na̱t-na̱-na̱t,ama a̱kwan a̱yaat bosin.A̱ngyet a̱tyiu a̱yaat dambe a̱ni, ka̱mpa̱ni a̱yaat Ultimate Fighting Championship (UFC) byia bang gu, ngu wa yet a̱gwak UFC Middleweight. Ma̱ng bosin na̱t-na̱-na̱t ngu wa ku yet a̱tyiu cat Glory Middleweight. Si̱ bai October 25, 2021 ngu wa yet lamba 3 a̱tan a̱tyiok UFC pound-for-pound.
2021
Ya̱fang
2021 Ndyia̱
Nnamdi Azikiwe
Nnamdi Benyamin Azikiwe, GCFR, PC (16 Zwat Swak ma̱ng Jhyiung 1904 – 11 Zwat Tswuon 1996), á̱ tsa á̱ bu ngyei nggu "Zik", ku yet kyang-hyia̱ hwa mi̱ Naijeriya a̱ tsa a̱ ngyet a̱kwak-a̱son kwai-nfwuo-á̱niet meang, nggu wa ku tsa yet a̱kwak a̱son a̱byin Naijeriya a̱ ku ba̱ng a̱byin ka kyiak neet ma̱ a̱lyia̱ 1963 ba̱ng si̱ tat a̱lyia̱ 1966. Ma̱ a̱di̱di̱t ku kyiak nggu nang a̱ti̱tak-tsaai ba̱ ku fuut cat ma̱ng shyia̱ sa̱t a̱byin hu a̱ni, á̱ si̱ bu nwuan nggu nang "a̱tyia̱ Swam-a̱byin Naijeriya wu".
Yola
A̱keang Yola (Fa̱taa: Ƴoola), fa 'A̱gba̱ndang A̱byin' ku 'kyai a̱byin', ka̱ yet a̱gba̱ndang a̱keang, a̱keangtung a̱gba̱ndang a̱keang meang tyok ma̱ka̱wa̱tyia̱ Si̱tet A̱da̱mawa, Naijeriya. A Ka̱ shyia̱ a̱gbang a̱tak A̱ghyui Benuwe, ka̱ si̱ byia̱ shi á̱niet 336,648 (2010). Á̱ ka̱u Yola di̱ nkap nfeang nia.
Zama̱ni Lyekhwot
Zama̱ni Lyekhwot (byin 19 Zwat A̱natat 1944) yet a̱khwukhwop mejo-jenera wa mi̱ sot A̱khwot Á̱kwop A̱byin Naijeriya a̱ ku nyia̱ ta̱m gbangbang nang gwomna a̱khwot a̱kwop Si̱tet Rivat a̱ni kyiak neet mi̱ Zwat A̱natat 1975 ba̱ng si̱ tat Zwat A̱natat 1978 di̱n jen ntyok A̱yaajenera Murtala Muhammed ma̱ng Olusegun Obasanjo. Lyekhwot yet a̱tyotyap wa.
Ya̱fang
A̱tyap
Ri̱pobi̱lik Cek
A̱byin Ri̱pobi̱lik Cek ku Cekia yet a̱byin kya di̱ fam a̱byin A̱ka̱wa̱tyia̱ Yurop. Praga ja si̱ yet a̱keangtung nka ka ma̱ng a̱gba̱ndang a̱keang wu a̱ swak mi̱ shi a̱ni, a̱wot Brno, Karlovy Vary ma̱ng Ostrava si̱ khwi lilyim.
Bibyin Yurop
A̱kwang
Akwang (á̱kpa:A̱yaakwang) yet ayin a a̱neet a̱mandi A̱yiok a̱byiik a̱ni. A̱niet ba ba̱ kwon kyang ma̱ng a̱yaatyia̱ a̱byiik a̱yin a̱ni, mbyiya a̱ ngyei Ayaakwang.
A̱kwang A̱yang
Tafang
A̱kwang
A̱kwang A̱tyia̱
A̱kwang a̱tyia̱ wa yet a̱tyia̱ a̱ byin a̱byiik a̱yin a̱ni. A̱kwang a̱tyia̱ bu yet a̱tyia̱ a̱ byin a̱tyiok a̱yin a̱ni.
Akpa: A̱yaakwang a̱tyia̱- mbyibya yet a̱na̱nyiuk a̱tyia atyiok a̱yin mbeang a̱nanyiuk a̱tyia̱ a̱byiik a̱yin.
Zi̱ Dyep Ang, Naijeriya
Zi̱ Dyep Ang, Naijeriya yet a̱khwukhwop a̱bwom Naijeriya wu á̱ ku byia̱ neet mi̱n jen shyia̱ tyok mi̱n 1960 ba̱ng si̱ nat 1978. A̱bwom a̱byin Naijeriya a̱fwun ka, "Á̱na̱nyiuk, Nyi Ta̱ngam," ku shyia̱ san hu ma̱ a̱lyia̱ 1978, si̱ a̱kya si̱ shai "Zi̱ dyep ang, Naijeriya."
Ya̱fang
Bubwom bibyin Afrika Bubwom Naijeriya A̱yaalama a̱byin Naijeriya
Nta̱m vap
197px|right
Nta̱m vab naat mbwuot na̱ng ãn nyia̱ a̱la̱n vab mbiyang a̱dọng a̱ni, ani shwai vab hu muņg löng domǐn ku labiyang mung chet.
Ri̱pobi̱lik Di̱mokrasi Konggo
A̱byin Ri̱pobi̱lik Di̱mokrasi Konggo, RD Konggo (Fi̱ransa: République démocratique du Congo (RDC) /kɔ̃ɡo]/) ka nang á̱niet ma̱ a̱di̱di̱t ka ngyei Konggo-Kinshasa, ku A̱gba̱ndang Konggo), a̱wot á̱ ku ngyei Zayir meang gbangbang a̱ni, yet a̱byin kya di̱ fam-a̱byin A̱ka̱wa̱tyia̱ Afrika. Di̱ fam shi kyai a̱byin, kikya yet a̱feang mami Afrika ka̱ swak ma̱ng shi (a̱ma̱lyim A̱li̱jeriya), ma̱ng 11 mi̱ swanta hu. Ma̱ng shi á̱niet ku shyia̱ kpa̱mkpaan ma̱ng miliyon 108, Ri̱pobi̱lik Konggo wu yet a̱nyiung di̱ bibyin ku lyiat a̱lyem Fi̱ransa ka ku swak á̱ghyang ma̱ng shi á̱niet a̱ni. A̱ yet kap Muná̱pyia̱ Bibyin Swanta hu, Non-Aligned Movement, Muná̱pyia̱ Bibyin Afrika, COMESA, South African Development Community, ma̱ng Sot-á̱niet A̱tyin Afrika ji. A̱keangtung ma̱ng a̱gba̱ndang a̱keang nggu a̱ swak ma̱ng shi a̱ni kya yet a̱keang Kinshasa, ka̱ ka ngyet a̱keang ka̱ swak ma̱ng shi da̱ a̱ka̱keang na̱ lyiat a̱lyem Fi̱ransa na ma̱ng a̱keang ka̱ swak ma̱ng shi á̱niet mami Afrika meang. Kikya yet a̱tat di̱ shi kyai fam metropolitan mami Afrika a̱ma̱lyim Legwot ma̱ng Kairo.
Bibyin swanta Bibyin Afrika Bibyin A̱ka̱wa̱tyia̱ Afrika
A̱khwu
alt=|thumb|A̱ghyighyak a̱pyia̱ a̱tyubishyi wu yet a̱lama a̱khwu wa koji mi̱ swanta hu
A̱khwu ka (á̱kpa: kukwi hu) yet a̱mgba̱m nswuan nkyang nswuan.
A̱kunkwa-a̱li
thumb|Ghwughwu nkyangkwok a̱sok a̱kunkwa-a̱li
A̱kunkwa-a̱li wu (á̱kpa: Á̱kunkwa-a̱ghyi ba) yet a̱bafa̱fap kwa kya ka̱ kup tswa-a̱li ji.
Ya̱fang
Nkyang a̱li nwuan a̱vwuo
A̱kwon
Mung tat-apyia lyen á̱gafip, Akwon yet atyin á̱ga̱fip ka biye suwan kuzang alyia mung bwak á̱ga̱fip mung akikyo.
Ntong
thumb|Ntong nkwon
Ntong yet nkyuo nia nang nkwon ya long na̱ si̱ ghwon a̱ni.
A̱kwak a̱son a̱byin Naijeriya
A̱kwak a̱son a̱byin Naijeriya wa bu yet a̱kwak a̱son a̱gwomna̱ti a̱byin wu. Nggu wa bu yet a̱za̱za̱rak a̱tyubyia̱ kyang-hyia̱ a̱khwot á̱kwop Naijeriya wu. Á̱ ni̱ byia̱ khai a̱kwak a̱son a̱byin hu a̱ka̱nyiung kya mi̱ ndyia̱ a̱naai. A̱ka̱vwuo yong ma̱ng lyulyoot a̱kwak a̱son a̱byin na ku tyia̱ kyang nyiung ma̱ a̱lyia̱ 1979. A̱kwak a̱son a̱byin ma̱nini wu Bola Tinubu ku tsa ta̱m hu a̱tuk 29 Zwat Tswuon 2023. Bola Tinubu wa yet A̱kwak a̱son a̱byin Naijeriya a̱si swak ma̱ng a̱taa wu.
A̱kwi
197px|right
Kwaa̱mbwat A̱tsan
Kwaa̱mbwat A̱tsan hu (from Helen: Γένεσις, Génesis; A̱biru: בְּרֵאשִׁית, Bərēʾšīṯ, "Di̱n tsa [hu]") hwa yet kwaa̱mbwat a̱tsan Kpa̱m A̱lyiat A̱gwaza A̱biru hu ma̱ng a̱si̱ A̱khwukhwop La̱p-a̱nu Krista wu. A̱lyoot A̱biru nhu yet kyang nyiung hwa ma̱ng swáng a̱lyiat ntsa nhu ji, Bereshit ("Di̱n tsa hu"). A̱tsan yet nkhang mat swanta ni̱nia, nkhang ntsa á̱nietbishyi, ma̱ng a̱si̱ a̱yaatyia̱-a̱khwop Isi̱rela ma̱ng a̱tyin A̱yahuda ba.
A̱kwi
A̱kwi ka (á̱kpa: a̱ka̱kwi; Felis catus) yet tangka̱i a̱da̱dai nyam ku ya nam hwa nang á̱ ba̱ng a̱mali a̱ni. Kikya ma̱nyin nka yet sotbishyi mi̱ kyangbwak nyám Felidae nang á̱ ba̱ng a̱mali a̱ni a̱wot á̱ ka ngyei a̱kwi a̱mali á̱ ka ghai nka ma̱ng á̱si̱ na̱ shyia̱ ma̱ a̱yit a̱ni mi̱ kyangbwak hu.
A̱kwi a̱kat
Ya̱fang
Cat
Za
thumb|Za va di̱n vak Za yet a̱jojot a̱sa̱khwot wa a̱ tai tang ti̱tang a̱sa̱khwot ku neet lywei ku shyia̱ mi̱ wun a̱ni, a̱wot ku si̱ tung cet ku si̱ maai va di̱n vak cet a̱gba̱ndang kwak a̱byin hu a̱ni.
A̱kusuru
A̱kusuru wu (á̱kpa: A̱yaakusuru ba) yet kyangzwa (ku nyam a̱mali) hwa, a̱ shi a̱ byii̱t a̱ si̱ byia̱ hya̱u. A̱ lat a̱za, zwa nggu ji la̱u ghwut di̱ yet a̱yaasai. Á̱ cok nggu di̱ nyia̱ nam wa ka̱ a̱ shi mmaai.
thumb|A̱yaakusuru thumb|Tywei a̱kusuru
A̱kusambwat
thumb|A̱kusambwat a̱fa-ndong Yurop (Bombina bombina)
A̱kusambwat yet nyam ja ji̱ byia̱ a̱khwot kwa a̱ni. Kwa nggu hu byia̱ swurup.
Ntongjan
Ntongjan yet nkyuo nia na̱ beang di̱ kwi nkyangkwi ku jan nkyang ya yak. Ntongjan shyiak di̱ tangka̱i nta̱m nang á̱ nnyia̱ ma̱ng á̱na a̱ni. Si̱ swuo vwuon ma̱ng si̱ kwi nkyang. Ntongjan kwi nkyang nia yet: Detergent (da̱ a̱lyem nShong) ma̱ng si̱ swuo mbeang kwi nkyangkwi nang á̱ ngyei sabulu ji a̱ni.
Ya̱fang
Ntongjan
Yunuvasi̱ti Ahmadu Bello
197px|right Yunuvasiti Ahmadu Bello (ABU /Ee bi yu/) Zariya yet a̱gba̱ndang a̱vwuotyiet a̱si̱ a̱gwomna̱ti a̱byin Naijeriya wa a̱ shyia̱ Zariya a̱ni. Á̱ khwuk ABU a̱tuk mam 4 Zwat Swak 1962, a̱ si̱ ngyei "University of Northern Nigeria". Á̱nietmyiam ba á̱ tyiet mba di̱n vak á̱ngi̱ri̱m fang.
Ba̱mba̱ra (a̱lyem)
Ba̱mba̱ra (lyuut La̱ra̱ba: بامبارا, Shong: Bambara, á̱ ka ndyen nang Bamana (lyuut N'Ko: ߓߡߊߣߊ߲) ku Bamanankan (ߓߡߊߣߊ߲ߞߊ߲)), yet a̱lyem a̱gwomna̱ti kya ma̱ng a̱lyem a̱byin Mali nang kpa̱mkpaan ma̱ng á̱niet miliyon 15 lyiat a̱ni, A̱ba̱mba̱ra miliyon a̱fwuon ba nang ji̱ yet a̱lyem mbyin mba ji a̱ni, mbeang kpa̱mkpaan ma̱ng á̱nietlyiat miliyon 10 ba̱ lyiat nji nang a̱lyem a̱feang a̱ni. Á̱ ku tyan nyia̱ a̱yaakpa 80 mami a̱yaakpa 100 á̱niet Mali bya lyiat Ba̱mba̱ra nang a̱lyem mbyin ku a̱si̱ a̱feang mba ka. Ji̱ byia̱ nok a̱lyiat a̱pyia̱ a̱lyiat–a̱saai a̱lyiat–ta̱m ma̱ng nwunwuat la̱kzi̱t nfeang. A̱lyoot mbyin ka bamanankan fa "a̱lyem (kan) á̱niet song A̱bwoi (bámànán), á̱niet ba̱ lak Khwikpaa̱pyia̱ ba", di̱ nyia̱ fi̱p ma̱ng á̱nietlyiat Dyula ba, ba̱ yet Á̱nietkpaa̱pyia̱ bya.
Nkwon
thumb|Á̱kpa nkwon á̱ mwok a̱ni kpa̱mkpaam nok ghyang thumb|Kpa̱m nkwon nang á̱ ku sak á̱ tyam a̱ni Nkwon (á̱ ka ndyuut nkon) yet kuzang tangka̱i kyang hwa ku khat long. Nkwon ni̱ neet a̱ka̱kwon nia.
A̱khwut
thumb|A̱khwut a̱zayak wu á̱ maai li neet di̱ fam a̱zayak hu
A̱khwut ka (á̱kpa: a̱khwukhwut ba) yet kap nvam hwa ma̱ng a̱ka̱wa̱tyia̱ shai ntak mbeang a̱bwan ntak. A̱khwut kya beang gwun tak hu ka̱ a̱yin na swan a̱byin.
Abubakar Tafawa Balewa
thumb|Abubakar Tafawa Balewa Abubakar Tafawa Balewa KBE PC (Zwat Swak ma̱ng Sweang 1912 – 15 Zwat Jhyiung 1966) ku yet a̱gba̱nda̱ng wa ma̱ng kwai-nfwuo-á̱niet di̱n khai ma̱ng Naijeriya. Di̱n jen nang á̱niet a̱byin Naijeriya nshyia̱ cet ba̱ng a̱pyia̱ mba a̱ni, nggu wa ba̱ng tyok Pi̱ram Minista hu.
Zariya
A̱keang Zariya yet a̱gba̱ndang a̱keang wa a̱ byia̱ shi ba̱t mami Si̱tet Ka̱duna di̱ fam a̱za Naijeriya hu, a̱ bu yet Sot A̱gwomna̱ti Mali meang. Á̱ ku ngyei nka Za̱uza̱u gbangbang, ka̱ si̱ yet a̱nyiung ma̱ a̱tsak a̱ca̱cet a̱ka̱keang A̱kpat na na̱ shyia̱ a̱natat a̱ni. A̱fwun ka, kikya yet mali yunivasti Naijeriya ku yet a̱gba̱ndang ku swak a̱ni, Yunivasti Ahmadu Bello, ma̱ng mali a̱ca̱cet á̱ghyang á̱niet Naijeriya ba̱ byia̱ a̱lyoot a̱ni.
Abubakar Tafawa Balewa
Ya̱fang
Naijeriya
Si̱tet Ba̱uci
Si̱tet Ba̱uci (Kpa̱t: Jihar Bauci, Shong: Bauchi State) shyia̱ a̱lyoot ka neet a̱khwukhwop a̱keang á̱ ngyei Ba̱uci a̱ni. A̱keang Ba̱uci kikya yet A̱gba̱ndang a̱keangtung si̱tet wu a̱ shyia̱ di̱ fam A̱za-A̱tyin Naijeriya hwa. Si̱tet ji ku shyia̱ a̱tsan ma̱ a̱lyia̱ 1976 di̱n jen nang á̱ ku nka̱u A̱za-A̱tyin Naijeriya ka a̱ni. Si̱tet Ba̱uci ji ku yet Si̱tet jhyiung ja ma̱ng Gwombe ji̱ ba̱ng si̱ nat ma̱ a̱lyia̱ 1996.
A̱kwop
thumb|A̱kwop nkywat a̱ghyang nang A̱shong ba ngyei meadow foxtail a̱ni ta a̱pyia̱
A̱kwop wu (á̱kpa: á̱kwop ba) hwa yet a̱tyin a̱ga̱fi̱p kya ka̱ tang ghwut neet a̱byin a̱ni da̱nang a̱yin cyui bah, a̱wot nyám a̱yit ku si̱ a̱mali - a̱cyuang ku a̱ca̱cet - ya a̱ni ba̱t.
Si̱tet Ka̱sina
Si̱tet Ka̱sina shyia̱ A̱za-Jenshyung Naijeria. Si̱tet ji ku shyia̱ swata̱pia̱nji mi̱n 1987 neet Si̱tet Kaduna. S̱itet swan a̱hyiak A̱ya̱asi̱tet Kaduna, Zamfara, Kano, ma̱ng Jigawa. A̱ lyen Si̱tet Ka̱sina ji ma̱ng a̱lyoot Saāi A̱niet (Shong: "Home of Hospitality"). A̱ lyen A̱gba̱ndang A̱keang Si̱tet wu nbeang Da̱ura mi̱ Kpaa̱pia̱ neet gba̱ngbang mi̱ Naijeriya.
Zi̱mbabwe
A̱byin Zi̱mbabwe, á̱ lyen ma̱ng a̱lyoot a̱gwomna̱ti nka nang Ri̱pobi̱lik Zimbabwe wu, yet a̱byin kya nang bibyin ghyáng keang di̱ tityak a̱ni ka̱ shyia̱ di̱ fam-a̱byin A̱tak Afrika, tsi̱tsak a̱ka̱ghyui Zambezi ma̱ng Limpopo na, ka̱ si̱ byia̱ a̱gi̱gak ma̱ng bibyin Afrika A̱tak di̱ fam a̱tak hu, Botswana di̱ fam a̱tak-jenshyung hu, Zambya di̱ fam a̱za hu, mbeang Mozambik di̱ fam a̱tyin hu. A̱keangtung nka ka̱ ka ngyet a̱gba̱ndang a̱keang nka a̱ swak ma̱ng shi a̱ni kya yet Harare. A̱gba̱ndang a̱keang a̱feang wu wa yet Bulawayo. A̱byin ka si̱ byia̱ á̱niet ba̱ na ntat miliyon 15 a̱ni, Zimbabwe byia̱ lilyem a̱gwomna̱ti 16, ma̱ng Shong, Shona, mbeang Ndebele nang lilyem á̱niet ma̱ a̱di̱di̱t hu. Á̱ ku yorong "A̱sham Nfang Afrika" (Shong: "Jewel of Afrika") mat a̱dodo ya a̱son nka wu di̱n jen a̱ja.
Ya̱fang
Zi̱mbabwe Bibyin swanta Bibyin Afrika Bibyin A̱tak Afrika
Si̱dni
250px|right|thumb|Si̱dni. A̱keang Si̱dni (Shong: Sydney /ˈsɪdni/; Dharug: Gadi; A̱gba̱ndang Si̱dni, Shong: Greater Sydney, Dharug: Eora) kya yet a̱keangtung si̱tet New South Wales, ma̱ng a̱si̱ ka̱ swak ma̱ng shi á̱niet a̱ni ma̱ a̱byin A̱strelya ma̱ng Osheniya.
A̱ka̱fwuop nta
A̱strelya A̱ka̱keang swanta
A̱khwot Á̱kwop Naijeriya
A̱khwot Á̱kwop Naijeriya wu, nggu wa yet á̱nietnzwang Ri̱pobi̱lik Mundundung Naijeriya ba. A̱ shyia̱ ma̱ng mbwak nani: A̱khwot A̱kwop A̱byin Naijeriya wu, A̱khwot A̱kwop Tswazwa Naijeriya wu ma̱ng A̱khwot A̱kwop A̱sa̱khwot Naijeriya wu.
thumb|Tyiang a̱toot shi A̱khwot Á̱kwop Naijeriya
A̱ka̱fwuop nta
A̱khwot Á̱kwop Naijeriya
Yuganda
A̱bwom a̱byin: "Nwan Yuganda, A̱byin Shisham" (Oh Uganda, Land of Beauty) Fail:Ugandan national anthem, performed by the U.S. Navy Band.ogg
A̱byin Yuganda (Lilyem Yuganda: Yuganda), á̱ lyen ma̱ng a̱lyoot a̱gwomna̱ti ka nang Ri̱pobi̱lik Yuganda (Swahili: Jamhuri ya Uganda ) a̱ni, yet a̱byin kya nang bibyin ghyang keang di̱ tityak a̱ni mi̱ fam a̱byin A̱tyin Afrika. Ka̱ byia̱ a̱gi̱gak di̱ fam a̱tyin hu ma̱ng a̱byin Kenya, di̱ fam a̱za hu ma̱ng Sudan A̱tak, di̱ fam jenshyung hu ma̱ng Ri̱pobi̱lik Di̱mokrasi Konggo, di̱ fam a̱tak-jenshyung ma̱ng Ruwanda, a̱wot di̱ fam a̱tak hu ma̱ng Ta̱nzaniya. Fam a̱tak a̱byin ka si̱ byia̱ a̱gba̱ndang kap A̱gba̱ndang Jok Viktoriya wu, nang ka̱ ka̱u ma̱ng bibyin Kenya ma̱ng Ta̱nzaniya a̱ni. Yuganda shyia̱ di̱ fam a̱byin A̱ca̱cet Njok Afrika hu hwa. A̱byin Yuganda ka ka mmyiai di̱ Kham A̱ghyui Nayit ji ja a̱wot ka̱ si̱ byia̱ za̱kwa wun ji̱ vwuon neet a̱vwuo naat a̱vwuo a̱wot da̱ a̱ka̱nyiung, ji̱ yet tangka̱i za̱kwa wun a̱kwa̱toriya ghyang hwa. Ka̱ byia̱ shi á̱niet ku swak miliyon 42, nang miliyon 8.5 swan a̱keangtung ka ma̱ng a̱gba̱ndang a̱keang a̱ swak ma̱ng shi kyai a̱ni nang á̱ ngyei Ka̱mpala a̱ni.
Ya̱fang
Bibyin swanta Bibyin Afrika Bibyin A̱tyin Afrika
A̱khwot Á̱kwop A̱sa̱khwot Naijeriya
thumb|A̱lama-fi̱ri̱ng A̱khwot Á̱kwop A̰sa̱khwot Naijeriya A̱khwot Á̱kwop A̱sa̱khwot Naijeriya (Shong: Nigerian Navy, NN) yet sa jhyiung ja ma̱ A̱khwot Á̱kwop Naijeriya wu. A̱ yet a̱nyiung ma̱ng a̱khwot á̱kwop a̱sa̱khwot mi̱ vam-a̱byin Afrika a̱ laai swak ma̱ng shi a̱ni, a̱ byia̱ á̱nietnta̱m ma̱ a̱di̱di̱t, a mbeang mba ba̱ yet A̱yaacok Khwong Kyai A̱sa̱khwot a̱ni.
A̱ka̱fwuop nta
A̱khwot Á̱kwop Naijeriya  Kpaat mi̱ kpaat 1958 mami Naijeriya
Taka̱u
Taka̱u yet distrik ja ma̱ A̱byintyok Fantswam, Sot A̱gwomna̱ti Mali Jemaa ma̱ a̱tak Si̱tet Ka̱duna mi̱ fam-a̱byin Fam A̱ka̱wa̱tyia̱ Naijeriya. Ka̱ yet kap a̱keang Fantswam hwa ku shyia̱ a̱ma̱nta a̱ni. Zwunzwuo-ta̱m ta̱m a̱vwuo ka, ji̱ja yet 801139.
Ya̱fang
Naijeriya Si̱tet Ka̱duna Fantswam
Nyam
Nyam (á̱kpa: nyám; á̱ bu ngyei Metazoa) yet nkyang nswuan yukariyot na̱ byia̱ a̱yaasel ma̱ a̱di̱di̱t ja, mi̱ di̱ tyok nyam hu mi̱ bayoloji.
A̱la̱n vap
A̱la̱n vap ka (á̱kpa: li̱la̱n vap hu) a̱ ni̱ shwai vap hu ma̱ng long a̱wot á̱ nyia̱ a̱la̱n ka.
Ya̱fang
Pottery
Nyiung
Nyiung yet kyayak ku li jojot a̱ni ma̱ng kwon, nam, á̱ ya ma̱ng tuk ku á̱ ya a̱nia. Nkyang tyei ma̱ng nyiung vwuon di̱ bibyin.
Si̱tet A̱bonyi
thumb|Khwong Unwana thumb|Ta̱si̱la a̱byin Si̱tet A̱bonyi Si̱tet A̱bonyi (A̱kum-a̱cyi: Ȯra Ebonyi) yet si̱tet ja di̱ fam a̱byin A̱tak-A̱tyin Naijeriya, ji̱ byia̱ a̱gi̱gak ma̱ng Si̱tet Benuwe, Si̱tet Inugu di̱ fam jenshyung hu, Si̱tet Ki̱ros Riva di̱ fam a̱tyin hu ma̱ng a̱tak-a̱tyin hu, a mbeang Si̱tet Abya di̱ fam a̱tak-jenshyung hu. Á̱ ku nwuak nji a̱lyoot A̱ghyui A̱bonyi kikya—a̱gba̱ndang kap nka wu shyia̱ di̱ fam a̱tak si̱tet hu hwa—Nkap a̱yaasi̱tet Abya ma̱ng Inugu nia nang á̱ shyuap á̱ si̱ ka mbwuo si̱tet ji ma̱ a̱lyia̱ 1996 a̱wot a̱keangtung ka si̱ shyia̱ a̱keang Abakaliki.
A̱li
Swang a̱lyiat a̱li ji bye fa:
Si̱tet A̱bonyi
Nwap A̱kuma̱chyi wha yet a̱lyiak a̱ja. Abakaliki wa yet a̱gbandang a̱keang wu a̱ja wa si̱ bu yet a̱keang tung a̱niet ka. A̱ka̱keang a̱ghyang á̱ lyen mi̱ Si̱tet A̱bonyi a̱ni ni̱ nia yet: Afikpo, Onueke, Nkalegu, Ntezi Edda, Effium, Unwana, Isu, Onicha ma̱ng Ishiagu.
Ya̱fang
Sí̱tet Naijeriya Sí̱tet_Fam_A̱tak-A̱tyin_Naijeriya Naijeriya
Si̱tet Gwombe
Si̱tet Gwombe shyia̱ mi̱ fam A̱za-A̱tyin Naijeriya ji̱ si̱ yet si̱tet jhyiung di̱ 36 á̱ byia̱ ma̱ a̱byin kani a̱ni. Á̱ ku bwuo si̱tet ji neet Si̱tet Ba̱uci ja ma̱ a̱tuk mam 1 Zwat Swak da̱ a̱lyia̱ 1996. Di̱n jen a̱ja Jenera Sani Abaca wa ku yet A̱kwak a̱son a̱byin Naijeriya wu. Si̱tet Gwombe shyia̱ kpa̱mkpaan ma̱ng sí̱tet jhyang. Á̱ maai shyia̱ sí̱tet nang Yobe di̱ fam a̱za hu, sí̱tet nang Ba̱rno ma̱ng A̱da̱mawa si̱ hyia̱k Gwombe di̱ fam a̱tyin. Si̱tet Ba̱uci ji si̱ shyia̱ jenshyung ma̱ng Si̱tet Ta̱raba ji di̱ fam a̱tak. Nnwap nshyia̱ a̱ja a̱wot A̱fa̱ta bya si̱ lan kuzang nwap ma̱ng shi. Si̱tet Gwombe jija á̱ bu ngyei Kyangkurum A̱yit (Shong: "Jewel in the Savannah").
A̱li
Ngwat nghai swáng a̱lyiat
Si̱tet Gwombe
Ya̱fang
Sí̱tet Naijeriya Naijeriya
A̱lakumi
thumb|A̱lakumi a̱ byia̱ a̱gungung a̱ma a̱feang a̱ni
A̱lakumi wu (á̱kpa: a̱yaalakumi ba) yet a̱gba̱ndang nyam wa nang á̱nietbishyi ni̱ nyeak a̱ swan gu nat ma̱ng a̱mba da̱ a̱vwuo nang ba̱ naat a̱ni. A̱lakumi wu bu ni̱ kpa̱t kpa̱t. Jen jhyang á̱ ni̱ nok a̱susuut a̱toot ma̱ng cat a̱lakumi hu.
Nyak
Nyak (á̱kpa: Nyák) yet tangka̱i nyam ja nang á̱ ba̱ng a̱mali mat shyiat nam ya a̱ni, a̱baan, ma̱ng cap, nang á̱ kyiak nyia̱ nta̱m kwa a̱ni. thumb|Nyak [[Shwit jhyang nang á̱ ngyei Fleckvieh a̱ni, a̱ khwi li̱laknyak mi̱ fwuo]]
Si̱tet Ka̱na̱u
Si̱tet Ka̱na̱u (Kpat: Jihar Kano) yet jhyiung mi̱ sí̱tet 36 Naijeriya ji, di̱ fam a̱za a̱byin hu. Ca̱caat ma̱ng fang á̱niet a̱byin nang á̱ ku nyia̱ ma̱ a̱lyia̱ 2006, Si̱tet Ka̱na̱u ja si̱ yet a̱si̱ ji̱ byia̱ á̱niet a̱swak mi̱ Naijeriya.
Ya̱fang
Sí̱tet Naijeriya Sí̱tet_Fam_A̱za-Jenshyung_Naijeriya Naijeriya
Si̱tet Ji̱gawa
thumb|Kwamam ma̱ a̱keang Duse thumb|Tyiang a̱toot shi Si̱tet Ji̱gawa thumb|Ta̱si̱la Si̱tet Ji̱gawa Si̱tet Ji̱gawa (Kpat: Jihar Jigawa) yet jhyiung mi̱ sí̱tet 36 Naijeriya ji, di̱ fam-a̱byin A̱za-Jenshyung a̱byin hu. Á̱ ku bwuo nji ma̱ a̱lyia̱ 1991 kya neet mi̱ Si̱tet Ka̱na̱u ji̱ shyia̱ di̱ fam ngaan fam a̱byin a̱za-jenshyung hu a̱swak a̱ni. Si̱tet Ji̱gawa byia̱ gak ma̱ng Ri̱pobi̱lik Ni̱njer di̱ fam a̱za nji hu. A̱keangtung ma̱ng a̱gba̱ndang a̱keang nji a̱ swak ma̱ng shi a̱ni wa yet a̱keang Duse. Si̱tet Ji̱gawa byia̱ susot a̱gwomna̱ti mali 27.
Ya̱fang
Sí̱tet Naijeriya Sí̱tet_Fam_A̱za-Jenshyung_Naijeriya Naijeriya
A̱khwot Á̱kwop Tswazwa Naijeriya
A̱khwot A̱kwop Tswazwa Naijeriya wu (Shong: Nigerian Air Force, NAF) yet sa jhyiung ja mi̱ A̱khwot Á̱kwop Naijeriya wu. Nggu wa yet sa ji̱ yet a̱shushyuo wu lan mi̱ sot A̱khwot Á̱kwop Naijeriya ji. A̱ si̱ yet jhyiung mi̱ a̱si̱ ji̱ swak ma̱ng shi a̱ni mami Afrika ma̱ng á̱nietnta̱m ba̱ tat kpa̱mkpaan ma̱ng 15,000 a̱ni a si̱ byia̱ nkyangcung tswazwa nang ntangka̱i nyia̱ Cengdu F-7 Caina 8, ntangka̱i nyia̱ A̱lfa Jet Dassault-Dornier 13, JF-17 Thunder Block II 3 ma̱ng a̱ka̱man tswam Super Tucano 12, ntangka̱i nyia̱ FA nce M-346 24 nang á̱ ku nyia̱ oda a̱ni, a̱ca̱cet kukwon a̱sa̱khwot tswam ndong a̱si̱ A̱li̱kopta ma̱ a̱di̱di̱t, a̱yaadi̱ron ta̱gba̱k ba̱ byia̱ nkyangzwang, ma̱ng nkyangcung tswazwa a̱khwot a̱kwop nang á̱ shyei nkyang ma̱ng á̱na a̱ni.
A̱ka̱fwuop nta
A̱khwot Á̱kwop Naijeriya A̱khwot Á̱kwop Tswazwa Naijeriya
Sotbeang Wukimedia
Sotbeang Wukimedia ji (Shong: Wikimedia Foundation, Inc., WMF) ku Wukimedia (Shong: Wikimedia) yet sotnta̱m ji̱ nwai ncat kpangti̱n 501(c)(3) ja ji̱ byia̱ tyantung nji ji mi̱ San Francisco, California, á̱ ku ri̱jista nang sotbeang nwuat ja a̱ni a̱tafa cam MS hu. Nta̱m Wukimedia a̱pyia̱ nji na – nang á̱ dyuut á̱ saai mbwak A̱wukipedia cyikwop tazwa cyikwop ma̱ng á̱ghyang á̱niet ba ba̱ nyia̱ ta̱m di̱ mi̱n cat teang a̱ni – ma̱ng kyanglilyiit wuki MediaWiki hu.
Nok
A̱keang Nok yet a̱bakeang kya mi̱ Sot A̱gwomna̱ti Mali Jaba a̱si̱ A̱si̱tet Ka̱duna, Naijeriya.
Zong
Zong (á̱ ka ndyuut zwong a̱ni) yet jen nang a̱yin nswan a̱fa a̱khwot di̱ mi̱n ya kyang ku da̱nian yak ya hu nshyia̱ bah.
Si̱tet Kebi
Si̱tet Kebbi shyia̱ mi̱ fam A̱za-Jenshuung Naijeriya kya. A̱gba̱ndang a̱keang wu wa a̱ngyei Birnin Kebbi. Si̱tet ji ku shyia̱ swat a̱pia̱nji neet di̱ Si̱tet Sokoto mami̱ a̱lyia̱ 1991. A̱ya̱asi̱tet Sokoto, Nija, Zamfara ma̱ng Dosso, a̱fam Bi̱nin Nijar ma̱ng Benin tyong Si̱tet ji a̱ka̱yang. Si̱tet Kebi kwup kyai a̱bin ku bai kilomita 36,800.
Zok a̱shai
Zok a̱shai yet zok ja ji̱ shai si̱sak nang vam hu nyia̱ nta̱m jhyi ma̱ng ka̱u nkyang kyayak na̱ nok vam a̱ni nang a̱yaaproti̱n, hya̱u, ma̱ng kabohaidi̱ret, di̱n vak hu ku myim a̱ni bah.
Si̱tet A̱do
Ya̱fang
Si̱tet A̱do Sí̱tet Naijeriya Sí̱tet_Fam_A̱tak-A̱tak_Naijeriya Naijeriya
Nok
Lyen a̱khwukhwop nkhang gbangbang
Ta̱taat sangak terakota ma̱ a̱vwuo kani kikya ntyia̱ nang á̱ ta̱bat nyian ta̱m ma̱ng a̱lyoot nka ka mat Taada Nok ji, mi̱ zang ja sangak jinii ku yaa̱son mi̱ Naijeriya ma̱ a̱cak 1500 BC - 500 AD a̱ni. Á̱ ta̱taat nkyang gbangbang na ma̱ a̱lyia̱ 1943 kya di̱ jen nta̱m lung a̱byin mat a̱tsatsak nfang. A̱tyulyen a̱khwukhwop nkhang gbangbang wu Bernard Fagg ku zop tyan ji, a̱wot a̱ si̱ ki mbai shyia̱, ma̱ng beang á̱niet byina̱byin ba, nkyang gbangbang ma̱ a̱di̱di̱t njhyang. Á̱ ku ma ta̱taat a̱ka̱sha̱ndong byii̱k a̱dyundyung tswam meang mami Nok.
A̱li (nok)
thumb|A̱li nkwon, Charleston, South Carolina, [[A̱yaasi̱tet Muná̱pyia̱]] thumb|A̱li Casa Assan
Nok
Lyen a̱khwukhwop nkhang gbangbang
Á̱niet ku shyia̱ di̱ swuat ma̱ a̱vwuo ka gbangbang a̱zaghyi njen byii̱k a̱dyundyung tswam a̱son ka. Á̱ ku tyan mmam a̱bakidee a̱kwon ka̱ ka̱n tyia̱ a̱tsak a̱can a̱ni nang a̱ myim mi̱ "a̱tsak a̱ta̱mpwom ntsaai" wu ma̱ a̱bakeang Nok ka ma̱ a̱lyia̱ 1951 á̱ si̱ li nyia̱ ka̱ ku shyia̱ neet da̱ a̱beam 3660 BC, shimba lilyi̱ri̱m nshyia̱ tazwa yet a̱tsotswat tyiai a̱lyiat hu.
A̱li (nok)
A̱li ka (á̱kpa: a̱ka̱sa na) yet nok hwa nang á̱ swan mami a̱ni. Ku bye vwuon kyiak neet a̱di̱dat nok nang suswak a̱ni ba̱ng si̱ nat a̱gba̱ndang nok nang nok a̱ka̱sham nkwon, nfang, ntong nok, ku si̱ hu á̱ kyiak nkyang jhyang nok a̱ni, a̱wot á̱ si̱ ka mbeang nkyang ma̱ a̱di̱di̱t mi̱ nok hu nang nkyang sa̱tyim (long a̱gwomna̱ti), a̱yaapaip a̱sa̱khwot, ma̱ng nkyang shwai/shi̱ri̱m wun meang.
Nok
Ya̱fang
Naijeriya A̱ka̱keang_mami_Naijeriya
Yurop
thumb|Ta̱si̱la vam-a̱byin Yurop
A̱byin Yurop yet vam-a̱byin hwa ku shyia̱ di̱ swat A̱kum-a̱la̱u A̱za ka di̱ tityak ma̱ng A̱kum-a̱la̱u A̱tyin ka ma̱ a̱dodo. Ka̱ byia̱ ndi̱m-a̰byin na̱ shyia̱ fam jenshyung vam-a̱byin kyai a̱byin Yura̱siya hu swak a̰ni, a̱wot ka̱ si̱ byia̱ a̱gi̱gak ma̱ng A̱gba̱ndang Kyai A̱sa̱khwot Atik wu di̱ fam a̱za hu, A̱gba̱ndang Kyai A̱sa̱khwot Ati̱lantik wu di̱ fam jenshyung hu, Kyai A̱sa̱khwot Meditaroniya hu di̱ fam a̱tak hu, ma̱ng a̱byin A̱siya di̱ fam a̱tyin hu. Á̱ ni̱ nkyiak a̱byin Yurop ka̱ yet zan ma̱ng a̱byin A̱siya di̱n vak Tsutsok Ural ji, A̱ghyui Ural ka, Kyai A̱sa̱khwot Kaspiya hu, A̱gba̱ndang Ka̱ukasut wu, A̱dyundyung Kyai A̱sa̱khwot wu, ma̱ng nvak a̱sa̱khwot Á̱na̱nwuai A̱sa̱khwot Turkiya na. Shimba ma̱ a̱di̱di̱t a̱gi̱gak bani yet á̱si̱ a̱byin bya, a̱byin Yurop byia̱ a̱tyentyang yong vam-a̱byin mat a̱gba̱ndang shi kyai nka wu nang á̱ghyi maai ndi a̱ni ma̱ng shi a̱kpa̱p nkhang nka na ma̱ng taada.
Nvam-a̱byin_swanta
Si̱tet Benuwe
Si̱tet Benuwe yet jhyiung ja mami sí̱tet fam-a̱byin Fam A̱ka̱wa̱tyia̱ Naijeriya ba ji̱ shyia̱ ma̱ng shi á̱niet kpa̱mkpaan ma̱ng 4,253,641 mi̱ sa̱nsut a̱lyia̱ 2006 ji. Á̱ ku bwuo a̱lyoot si̱tet ka neet a̱lyoot A̱ghyui Benuwe kikya ka̱ yet a̱feang ma̱ng shi a̱ni mami Naijeriya. Si̱tet ji byia̱ a̱gi̱gak ma̱ng a̱yaasi̱tet Na̱sa̱rawa di̱ fam a̱za hu, Ta̱raba di̱ fam a̱tyin hu, Kogi di̱ fam jenshyung hu, Inugu di̱ fam a̱tak-jenshyung hu, A̱bonyi ma̱ng Ki̱rosi̱riva di̱ fam a̱tak hu, a̱wot a̱ si̱ byia̱ gak ma̱ng a̱byin Kemerun di̱ fam a̱tak-a̱tyin hu. A̱keangtung nggu kya yet Makodi. Nnwap na̱ swak ma̱ng shi á̱niet nia yet Zi̱ya, Idoma, Igede ma̱ng A̱tulo.
thumb|Kwamam ma̱ A̱ghyui Benuwe
Ya̱fang
Sí̱tet_Naijeriya Sí̱tet_Fam_A̱ka̱wa̱tyia̱_Naijeriya Naijeriya
Nietcen A̱fakan
Nietcen A̱fakan (ku Zango A̱tyap, Kpat: Zangon Katab, Zangon Kataf) yet Sot A̱gwomna̱ti Mali ja ma̱ a̱tak Si̱tet Ka̱duna ka, Naijeriya. Tyantung nji, jija yet a̱keang Zonkwa. Ji̱ ka yet a̱lyoot a̱keang a̱ghyang kya ma̱ A̱byintyok A̱tyap ka. A̱ka̱keang á̱ghyang nji, nia yet: Ba̱ta̱don, Cenkwon, Kamantan ma̱ng Ka̱murum. Ji̱ byia̱ shi kyai a̱byin 2,579 km² hwa ma̱ng shi á̱niet 318,991 ma̱ng si̱sak fang á̱niet a̱byin a̱lyia̱ 2006 hu. Zwunzwuo-ta̱m tá̱m fam a̱byin ji, jija yet 802.
Si̱tet A̱da̱mawa
thumb|Kamput AUN ma̱ a̱keang Yola Si̱tet A̱da̱mawa shyia̱ di̱ fam a̱za-a̱tyin Naijeriya hwa, nang a̱keangtung nji ka̱ ka yet a̱gba̱ndang a̱keang nji a̱ swak ma̱ng shi a̱ni wa yet a̱keang Yola. Ma̱ a̱lyia̱ 1991, di̱ jen ji á̱ si̱ faat Si̱tet Ta̱raba neet mi̱ Si̱tet Gonggola a̱ni, di̱n jen a̱ja ja á̱ si̱ shai a̱lyoot a̱vwuo ka nang á̱ ku ngyei Gonggola a̱ni á̱ si̱ ngyei Si̱tet A̱da̱mawa ji̱ byia̱ nkap kwak a̱son nfwuon a̱ni: A̱da̱mawa, Micika, Ga̱nye, Mubi ma̱ng Numan a̱ni. Ji̱ yet jhyiung ja mami a̱yaasi̱tet 36 ba̱ tung ngyet kyang nang á̱ ngyei Ri̱pobi̱lik Mundundung Naijeriya wu a̱ni.
Nietcen A̱fakan
A̱ka̱fwuop nta
Naijeriya A̱ka̱keang_mami_Naijeriya A̱ka̱vwuo na̱ byia̱ á̱niet ma̱ ba̱t mami Si̱tet Ka̱duna Susot a̱gwomna̱ti mali Naijeriya Susot a̱gwomna̱ti mali Si̱tet Ka̱duna Susot a̱gwomna̱ti mali Sot a̱gwomna̱ti mali Zangon Katab A̱byintyok A̱tyap
Si̱tet A̱da̱mawa
Ya̱fang
Sí̱tet Naijeriya Sí̱tet_Fam_A̱ka̱wa̱tyia̱_Naijeriya Naijeriya
A̱lisaaikurum
197px|right|thumb|[[A̱gba̱ndang A̱lisaaikurum Naijeriya]]
Zon
thumb|A̱bakum zon a̱zagut a̱kwon a̱ghyang
A̱lisaaikurum
A̱lisaaikurum ka (á̱kpa: a̱ka̱sasaaikurum na) yet tyan nang á̱ nsak kurum, ta̱m ma̱ng kurum á̱ nkhwap kurum.
Zon
Zon ji (á̱kpa: zón, Capra hircus) yet tangka̱i zon-a̱lywei hwa nang á̱ cok a̱mali a̱ni. Á̱ ku ta̱bat ba̱ng nji a̱mali neet mi̱ zon a̱yit (C. aegagrus) fam A̱tak-jenshyung A̱siya ma̱ng A̱tyin Yurop ji ja. Zon ji si̱ shyia̱ ma̱ng kyangbwak nyám Bovidae si̱ nwap nyám Caprinae ji, si̱ ku fa nyia̱ ji̱ byia̱ a̱meang ma̱ng zonseap ji.
Zi̱lan A̱fai
A̱bwom a̱byin: "God Defend New Zealand" (A̱gwaza Cok Zi̱lan A̱fai) Fail:New Zealand national anthem, performed by the United States Navy Band.wav
Ya̱fang
Bibyin swanta Bibyin Osheniya Zi̱lan A̱fai
Yuki̱ren
A̱bwom a̱byin: "Державний Гімн України" Derzhavnyi Himn Ukrainy "A̱bwom a̱byin Yuki̱ren" Fail:National anthem of Ukraine, instrumental.oga
A̱byin Yuki̱ren (Yuki̱ren: Українa "Ukraïna") yet a̱byin kya di̱ fam-a̱byin A̱tyin Yurop. Kikya yet a̱byin a̱feang ka̱ swak ma̱ng shi kyai a̱byin mi̱ Yurop lilyim Roshiya, ma̱ng a̱nyan wa ka̱ byia̱ a̱gi̱gak di̱ nfam a̱tyin ma̱ng a̱za-a̱tyin na. Yuki̱ren ka mbyia̱ a̱gi̱gak ma̱ng bibyin Byelarut di̱ fam a̱za; Polan, Sulovakya, ma̱ng Hongga̱ri di̱ fam jenshyung hu; Romaniya mbeang Moli̱dovadi̱ fam a̱tak; a̱wot ku si̱ byia̱ lang khwong a̱sa̱khwot ma̱ng Kyai A̱sa̱khwot Azov hu ma̱ng A̱dyundyung Kyai A̱sa̱khwot wu. A̱byin Yuki̱ren ngaat ka̱ si̱ kup shi kyai a̱byin kilomita a̱ma̱ntanaai 603,628 (met a̱ma̱nta 233,062), a̱wot ka̱ si̱ a̱byin a̱ni̱nai ka̱ swak ma̱ng shi á̱niet a̱ni mami Yurop lilyim Si̱pen. A̱keangtung a̱byin ka ma̱ng a̱gba̱ndang a̱keang a̱ swak ma̱ng shi a̱ni, nggu wa yet Kyip.
Ya̱fang
Bibyin_swanta Bibyin_Yurop Bibyin_A̱tyin_Yurop Yuki̱ren
Nuhu Ba̱ture
A̱gwam Nuhu Ba̱ture A̱ci (19?? - Zwat Swak ma̱ng Sweang 18, 2021) wa ku yet a̱gwam a̱son a̱si̱ Tyok A̱jhyo hu, a̱ka̱ka̱rak a̱byin Naijeriya a̱ghyang ma̱ a̱tak Si̱tet Ka̱duna, Naijeriya. Á̱ ku lyen nggu ma̱ng a̱lyoot ka, "A̱gwam Ba̱jju 1".
Á̱ ku kup a̱gwam Ba̱ture tyok nang a̱gwam a̱son Tyok A̱jhyo wu a̱zaghyi mbwoi nhu hu ma̱ a̱lyia̱ 1995, a̱zaghyi njen ji nang á̱ ku kwan á̱ si̱ tyak zwang Nietcen A̱fakan ji a̱ni ma̱ a̱lyia̱ 1992 ma̱nang a̱gwomna̱ti ba ku kyiak yong á̱ si̱si̱ mbwuo a̱sa̱t ntyok A̱tyap ma̱ng A̱jhyo wu nang á̱niet ba ku cat a̱ni neet mi̱ gbangbang, nang A̱bi̱ri̱ti̱n ba ku tyia̱ mi̱ cet a̱tafa Tyokkpaa̱pyia̱ Za̱uza̱u hu di̱n jen ji nang ba̱ ku tsa bai hu a̱ni. Ma̱ a̱lyia̱ 2012, A̱tyushityok A̱gwam Ba̱ture si̱ lyiat ma̱ng a̱dyundyung a̱lyia̱ nyia̱ ndyia̱ 17 nia ku swak neet nang á̱ ku kpaat tyok hu nang Ka̱jju (a̱byin A̱jhyo ka) ka̱n byia̱ a̱cucuk a̱li a̱gwam a̱ni bah.
Italiya
A̱byin Italiya (Italia ), á̱ lyen ma̱ng a̱lyoot a̱gwomna̱ti nka nang Ri̱pobi̱lik Italiya (Repubblica Italiana ), yet a̱byin kya ka̱ ka̱u di̱ li̱m-a̱byin nyiung nang Ali̱pi wu ku fam a̱ni di̱ fam a̱za hu ma̱ng bibyin a̱ka̱wa̱tyia̱ a̱sa̱khwot ma̱ a̱di̱di̱t ku keang nkaa. A̱byin Italiya shyia̱ ma̱ka̱wa̱tyia̱ Kyai A̱sa̱khwot Meditaroniya kikya, di̱ fam a̱byin A̱tak Yurop, a̱wot á̱ ni̱ nkyiak nka kap fam a̱byin Jenshyung Yurop hwa. Di̱n jen ma̱ a̱di̱di̱t, á̱ ni̱ ntyia̱ A̱byin Italiya di̱ sot Jenshyung Yurop. Nta̱m a̱ca̱cet á̱nietfang ngwa̱i a̱byin Italiya nang a̱byin fam Jenshyung Yurop kya. Ka̱ yet a̱byin muna̱pyia̱ ri̱pobi̱lik a̱lityok-nwuak-cam kya nang a̱keangtung nka ka ma̱ng a̱gba̱ndang a̱keang wu a̱ swak mi̱ shi nka yet Rom a̱ni. A̱byin Italiya ka kup a̱mgba̱m shi kyai a̱byin kilomita a̱ma̱ntanaai 301,340 (met a̱ma̱ntanaai 116,350) ka̱ si̱ byia̱ a̱gi̱gak a̱byin ma̱ng Fi̱ransa, Shwit, A̱sti̱riya, Si̱loveniya, ma̱ng a̱bacyuang bibyin A̱keang Vatikan ma̱ng San Marino nang ka̱ keang di̱ tityak a̱ni. A̱byin Italiya byia̱ fam a̱byin ghyang nang a̱byin Shwit keang a̱ni (Kampyone) ma̱ng fam a̱byin ghyang mami a̱sa̱khwot Tunisiya (Lampa̱dusa). A̱byin Italiya ka̱ shyia̱ ma̱ng shi á̱niet kpa̱mkpaan miliyon 60 a̱ni kya yet a̱tat mi̱ bibyin Muná̱pyia̱ Yurop ku swak ma̱ng shi á̱niet a̱ni.
thumb|Tyiang a̱toot shi a̱byin Italiya thumb|A̱lama a̱byin Italiya thumb|Ta̱si̱la a̱byin Italiya
Ya̱fang
<div style="height: 200px; overflow:auto; border: 1px solid gray; padding-right: 12px; background-color: #EEEEEE; ">
Itambut
thumb|A̱byia̱k Bosi̱forut A̱keang Itambut (/itambud/, İstanbul ), á̱ ku ngyei Kwonstanti̱noput gbangbang a̱ni, kikya yet a̱gba̱ndang a̱keang a̱ swak ma̱ng shi ma̱ a̱byin Turkiya, a̱ si̱ ka ngyet a̱tyia̱ka̱u naat mbwuot a̱yaabwuang, taada ma̱ng nkhang gbangbang. A̱keang ka swan nfam nfeang a̱na̱nwuai Bosi̱porut na, ka̱ si̱ ka nshyia̱ mi̱ Yurop mbeang A̱siya meang, a̱wot ka̱ si̱ byia̱ shi á̱niet ba̱ swan mami nka ku swak miliyon 15 a̱ni. Si̱ a̱hwa si̱ yet %19 a̱mgba̱m á̱niet a̱byin Turkiya ba. A̱keang Itambut kya yet a̱gba̱ndang a̱keang a̱ swak ma̱ng shi á̱niet mi̱ Yurop a̱ni, a̱wot ma̱nang gu yong tazwa nvam-a̱byin nfeang a̱ni, a̱tyia̱ka̱u naat mbwuot a̱bwuang ma̱ng nkhang nggu ka ka̱ yet a̱yaakpa a̱feang mami a̱yaakpa a̱tat shi á̱niet nggu ba a̱ni shyia̱ mami Yurop ma̱nang a̱kum ka si̱ shyia̱ A̱siya. Ma̱nang Itambut yet a̱keang nvam-a̱byin ku ma̱ a̱di̱di̱t wa a̱ni, a̱keang Moskova kya si̱ yet si̱ ka̱ swak ma̱ng shi ka̱ shyia̱ a̱gba̱mgbam mami Yurop a̱ni. Itambut wa yet a̱gba̱ndang a̱keang swanta 15 a̱ swak ma̱ng shi a̱ni.
Italiya
A̱ka̱fwuop nta
Bibyin swanta Bibyin Yurop Bibyin Jenshyung Yurop
Itambut
Ya̱fang
Turkiya
Nywan
Nywan ji (Gallus gallus domesticus) yet a̱basotbishyi a̱shong a̱man a̱yit kya nang á̱ cok a̱mali a̱ni, a̱wot á̱ ku tsa shyia̱ nji di̱ fam-a̱byin A̱tak-a̱tyin A̱siya hwa.
thumb|A̱gbak ma̱ng sha̱p nywán ji̱ swan ndung.
Si̱pen
A̱byin Si̱pen (Si̱pen: España /esˈpaɲa/; Shong: Spain), ma̱ng a̱lyoot a̱gwomna̱ti ka yet Tyok Si̱pen (Si̱pen: Reino de España; Shong: Kingdom of Spain ), yet a̱byin kya di̱ fam a̱byin A̱tak-jenshyung Yurop, ka̱ si̱ byia̱ a̱yaateritori á̱ghyang ba̱ shyia̱ a̱ma̱nyi A̱na̱nwuai Gibra̱lta ka ma̱ng nta khwong kyai a̱sa̱khwot nka ji da̱ A̱gba̱ndang Kyai A̱sa̱khwot Ati̱lantik wu. Teritori vam-a̱byin nka mi̱ Yurop shyia̱ di̱ Li̱m-a̱byin Iberiya hwa a̱wot a̱yaateritori ba si̱ byia̱ susot bibyin a̱ka̱wa̱tyia̱ a̱sa̱khwot sweang: A̱byin A̱ka̱wa̱tyia̱ A̱sa̱khwot nang á̱ ngyei Ka̱na̱ri a̱ni ka̱nang á̱ ghwon khwong kyai a̱sa̱khwot A̱za Afrika hu, ma̱ng A̱byin A̱ka̱wa̱tyia̱ A̱sa̱khwot nang á̱ ngyei Baleari a̱ni di̱ Kyai A̱sa̱khwot Meditaroniya hu. A̱ka̱keang ti̱tamm Afrika á̱si̱ Ceuta, Melilla, ma̱ng Peñón de Vélez de la Gomera si̱ tyia̱ a̱byin Si̱pen ka̱ yet a̱byin Yurop ma̱nyin ka̱ byia̱ a̱yaateritori mi̱ vam-a̱byin Afrika a̱ni. A̱cyuang bibyin a̱ka̱wa̱tyia̱ a̱sa̱khwot ma̱ a̱di̱di̱t di̱ Kyai A̱sa̱khwot Ali̱bora hu ka ngyet kap teritori Si̱pen hu. A̱tsak a̱byin wu byia̱ a̱gi̱gak ma̱ng Kyai A̱sa̱khwot Meditaroniya hu di̱ fam a̱tak ma̱ng a̱tyin; Fi̱ransa, A̱ndora, ma̱ng A̱ngam A̱sa̱khwot Biskaya hu di̱ fam a̱za ma̱ng a̱za-a̱tyin; a̱wot di̱ fam jenshyung ma̱ng a̱za-jenshyung hwa Potugal ma̱ng A̱gba̱ndang Kyai A̱sa̱khwot Ati̱lantik wu nshyia̱ ma̱ a̱ca̱caat.
thumb|Tuta Si̱pen thumb|A̱lama a̱byin Si̱pen thumb|Ta̱si̱la a̱byin Si̱pen
Ya̱fang
Bibyin swanta Bibyin Yurop Bibyin Jenshyung Yurop
Si̱tet Kpaa̱pyia̱
Si̱tet Kpaa̱pyia̱ (á̱ lyen ka ma̱ng a̱lyoot ka neet Zwat 6 2014; á̱ ni̱ lyuut ma̱ng IS), jenjhyang á̱ ngyei ma̱ng Si̱tet Kpaa̱pyia̱ Irak ma̱ng Levant (ISIL), ku Si̱tet Kpaa̱pyia̱ ma̱ng Irak ma̱ng Suriya (ISIS) ku da̱ a̱lyem La̱ra̱ba, Daesh yet sa jhyiung ja ma̱ neet ba̱ kwan zwang da̱nian tyiet ma̱ng khwi nvak Sa̱lafi a̱nyan wa yet Suni a̱ni.
Botswana
A̱bwom a̱byin: "Fatshe leno la rona" ("Nda Na̱ Yet Ma̱ng A̱tsatsak A̱byin Wuni")
A̱byin Botswana, á̱ lyen ma̱ng a̱lyoot a̱gwomna̱ti nka nang Ri̱pobi̱lik Botswana wu (Tswana: Lefatshe la Botswana /lɪˈfatsʰɪ la bʊˈtswana/, Shong: Republic of Botswana) a̱ni, yet a̱byin kya nang bibyin ghyáng keang di̱ tityak a̱ni di̱ fam-a̱byin A̱tak Afrika. A̱byin Botswana da̱ a̱ka̱nyiung yet a̱kpa̱kpai wa, ma̱ng si̱ ku tat a̱yaakpa 70 tazwa a̱yaakpa 100 a̱byin ka ka̱ yet Kyai A̱ji̱jak Kalahari hu hwa a̱ni. Ka̱ byia̱ a̱gi̱gak ma̱ng bibyin Afrika A̱tak di̱ nfam a̱tak ma̱ng a̱tak-a̱tyin na, Namibya di̱ nfam jenshyung ma̱ng a̱za na, mbeang Zi̱mbabwe di̱ fam a̱za-a̱tyin hu. Ka̱ si̱ fwuop ma̱ng a̱byin Zambya a̱ma̱nyi a̱kum gak A̱ghyui Zambezi hu di̱n vak A̱byia̱k Kazungula ka.
Ya̱fang
Bibyin swanta Bibyin Afrika Bibyin A̱tak Afrika
Si̱tet Ka̱duna
Si̱tet Ka̱duna yet si̱tet ja mi̱ Ri̱pobi̱lik Mundundung Naijeriya, a̱ shyia̱ fam kwai-nfwuo-á̱niet ma̱ng fam-a̱byin a̱za-jenshyung a̱byin hu. Á̱ ku bwuo a̱lyoot nji ka neet a̱lyoot a̱keangtung nji kya, Ka̱duna, mat a̱nia wa á̱ si̱ ngyei nji Si̱tet Ka̱duna (Shong: Kaduna State) á̱ ka ghai lyulyoot nfeang hu. Ji̱ shyia̱ ma̱ng shi la̱mba a̱naai hwa di̱n vak shi kyai a̱byin, a̱wot ji̱ si̱ yet a̱tat ma̱ng shi á̱niet mami a̱byin Naijeriya ka. A̱keangtung si̱tet ka, kikya yet a̱gba̱ndang a̱keangtung a̱byincok Bi̱ri̱ti̱n gbangbang a̱si̱ fam-a̱byin A̱za Naijeriya hu (1923–1966) a̱ma̱lyim Zungeru (1903–1923) ma̱ng La̱kwoja (1897–1903). A̱ca̱cet a̱ka̱keang na̱ laai teak mami nji a̱ni, ni̱nia yet: Zariya, Gwoot, Fantswam, Ka̱ciya, Nok, Makarfi, Birnin Gwari ma̱ng Zonkwa.
Ya̱fang
Sí̱tet Naijeriya Sí̱tet_Fam_A̱ka̱wa̱tyia̱_Naijeriya Naijeriya Si̱tet Ka̱duna
Afi̱rika
A̱byin Afi̱rika kya yet vam-a̱byin swanta ku yet a̱feang mi̱ shi kyai a̱byin a mbeang a̱feang meang mi̱ shi á̱niet, lilyim a̱byin A̱siya di̱ nfam nfeang na. Ma̱ng kpa̱mkpaan kilomita a̱ma̱ntaa̱naai miliyon 30.3 (met a̱ma̱ntaa̱naai miliyon 11.7) a mbeang bibyin a̱ka̱wa̱tyia̱ a̱sa̱khwot hyia̱k na, a̱byin Afi̱rika ka kup 6% shi a̱wat a̱mgba̱m swanta hu ma̱ng 20% shi kyai a̱byin nhu hu.
thumb|left|Ta̱si̱la vam-a̱byin Afi̱rika
A̱ka̱fwuop nta
Afi̱rika Nvam-a̱byin swanta
Okene
Okene yet a̱keang kya mi̱n Si̱tet Kogi ma̱ a̱byin Naijeriya. A̱keang ka swan mi̱ Sot A̱gwomna̱ti Mali, ba̱ng á̱ ngyei Okene a̱ni. Okene seang a̱ khwi a̱gba̱ndang vak nang á̱ ngyei A2 a̱ni, á̱niet ba̱ swan a̱nka a̱ni yet 320,260, mi̱n fang hu ba̱ng á̱ ku fang ma̱ a̱lyia̱ 2006.
Nyuak
upright=1.35|thumb|Nyuak a̱tsatsak nfang jhyang thumb|Á̱za̱za̱rak nyuák mat a̱yaabishop ma̱ng a̱ca̱cet bishop ba. (Musée national du Moyen Âge, hôtel de Cluny, [[Parit)]]
Nyuak ji (á̱kpa: nyuák ji) yet kyang hwa ku li nang a̱kat a̱ni nang di̱n jen ma̱ a̱di̱di̱t á̱ nyia̱ nji ma̱ng tswam ja, a̱wot á̱ ni̱ tyia̱ a̱ga̱swuong ja nang kyang shisham a̱ni. Á̱niet ba ba̱ ka̱n nyeang a̱ni byia̱ nyuak-a̱ga̱swuong.
Isi̱rela
A̱byin Isi̱rela (A̱biru: יִשְׂרָאֵל Yisra'el; La̱ra̱ba: إِسْرَائِيل ʾIsrāʾīl; Shong: Israel /ˈɪzriəl/, /ˈɪzreɪəl/), á̱ lyen ma̱ng a̱lyoot a̱gwomna̱ti nka nang Si̱tet Isi̱rela ji a̱ni (A̱biru: מְדִינַת יִשְׂרָאֵל, Medīnat Yīsrāʾēl; La̱ra̱ba: دَوْلَة إِسْرَائِيل, Dawlat ʾIsrāʾīl), yet a̱byin kya di̱ fam-a̱byin A̱siya Jenshyung hu. Ka̱ shyia̱ di̱ khwong kyai a̱sa̱khwot fam-a̱byin a̱tak-a̱tyin Kyai A̱sa̱khwot Meditaroniya hu hwa mbeang khwong kyai a̱sa̱khwot ku shyia̱ di̱ fam a̱za A̱shong Kyai A̱sa̱khwot hu, ka̱ si̱ byia̱ a̱gi̱gak ma̱ng bibyin Lebanon di̱ fam a̱za hu, Suriya di̱ fam a̱za-a̱tyin hu, Urdun di̱ fam a̱tyin hu, jén Pa̱la̱sti̱n á̱si̱ Khwong Jenshyung ma̱ng Tyiang A̱byin Gaza ji di̱ nfam a̱tyin ma̱ng jenshyung na, ma̱ a̱ca̱caat, mang a̱byin Ma̱sa̱r di̱ fam a̱tak-jenshyung hu. A̱keang Tel A̱vip kya yet a̱ka̱wa̱tyia̱ tung nzwa ma̱ng lyennkyangta̱m a̱byin ka, ma̱nang cuk a̱gwomna̱ti ji ma̱ng a̱keangtung shei kpa̱sai nka ka si̱ yet a̱keang Urusha̱lima, shimba bibyin swanta ghyáng nwai shim cet tyok si̱tet hu tazwa a̱gba̱ndang a̱keang a̱kya.
Ya̱fang
Bibyin_swanta Bibyin_A̱siya Bibyin_Jenshyung_A̱siya Isi̱rela
A̱kan
A̱kan yet kyangswuo hwa ku byia̱ ethanol, tangka̱i alcohol ku byia̱ za̱kwa kan a̱ni nang á̱ nyia̱ ma̱ng a̱shung, súm a̱kwon, ku nvak nshyia̱ nya̱nyiat njhyang. Á̱ ngyei swuo a̱ki̱kan di̱n jen ma̱ a̱di̱di̱t "swuo", a̱wot ku si̱ yet a̱tsatsak kap taada ma̱ a̱di̱di̱t mi̱ swanta. A̱di̱di̱t bibyin ku kpa cam tazwa weang, lyiai, ma̱ng swuo a̱ki̱kan. Ncam nani bye tak ma̱ng á̱niet ba̱ nyia̱ a̱ki̱kan ba ba̱ lyuut shi ali̱kohot hu (nang ABV ku proof) a̱wot ba̱ bu nyia̱ ta̱m ma̱ng lebet gba. Bibyin ghyang nvwuong swuo kan da̱ a̱ka̱nyiung, ma̱nang á̱ wot nyian, lyiai ma̱ng swuo a̱ki̱kan di̱ nfam swanta ma̱ a̱di̱di̱t nghyang. Kurum ku nwuai di̱ sot-nta̱m a̱ki̱kan ji mi̱ swanta hu lan ti̱rilyon $1 ma̱ a̱lyia̱ 2018.
Zu
Zu yet a̱bachuang nyam na na̱ng a̱ba ga̱swan a̱ni, ba̱ ya yak ha ka̱ a̱wot ba, can ji na̱ng a̱ nsak yak a̱ni hu hwa ba̱ khwui ba̱ nshiye nkiyak. A̱ ntsei ka̱kan ma̱ng yak jen jyiang a̱ khwoot yak hu ma̱ng a̱kurung Zu ba̱ di ya a̱byian.
Zonseap
thumb|A̱sorong zónseap
Si̱tet Kwara
Si̱tet Kwara (A̱ghwangkpang: Ìpínlẹ̀ Kwárà) yet si̱tet ja mi̱ fam jenshyung Naijeriya. A̱keangtung ka, kikya yet Ilorin. Si̱tet Kwara shyia̱ di̱ fam A̱za-A̱ka̱wa̱tyia̱ Naijeriya hwa. Nnwap na̱ shyia̱ a̱ja a̱ni, ninia yet A̱ghwangkpang, A̱fa̱taa, A̱nupe mbeang nwap A̱ba̱riba ji̱ nwai shi a̱ni. A̱cyuang Susot A̱gwomna̱ti Mali mi̱ Si̱tet Kwara ji bai 16.
Ya̱fang
Sí̱tet Naijeriya Sí̱tet_Fam_A̱ka̱wa̱tyia̱_Naijeriya Naijeriya
A̱lyoot
A̱lyoot ka (á̱kpa: lyulyoot hu) yet swang a̱lyiat ja nang á̱ yei a̱tyubishyi, nyam, a̱vwuo ku kyang. Á̱ ni̱ nwuak a̱lyoot a̱ nkhap á̱nietbishyi, a̱ka̱vwuo mbeang nkyang ma̱ di̱di̱t. Kídee lyulyoot á̱nietbishyi ja yet: Ma̱rkut, A̱yok, Kuyet, ba̱ng si̱ nat.
A̱li̱beniya
A̱byin A̱li̱beniya ku Shi̱kyiperiya (Shong: Albania /ælˈbeɪniə/, /ɔːl-/; Shi̱kyip: Shqipëri ku Shqipëria), /ʃcipəˈɾi(a)/; Shqipni ku Shqipnia, a mbeang Shqypni ku Shqypnia. á̱ lyen di̱ yorong ofisha hu nang Ri̱pobi̱lik A̱li̱beniya wu a̱ni (Shi̱kyip: Republika e Shqipërisë, /ɾɛpuˈblika ɛ ʃcipəˈɾisə/), yet a̱byin kya di̱ fam a̱byin a̱tak-a̱tyin Yurop. Ka̱ myiai di̱ nkhwong Nkyai A̱sa̱khwot Adriya ma̱ng Yon ni̱nia mami Kyai A̱sa̱khwot Meditaroniya hu, a̱wot ka̱ si̱ byia̱ a̱gi̱gak a̱byin ma̱ng Montenegro di̱ fam a̱za-jenshyung hu, Kosovo di̱ fam a̱za-a̱tyin hu, A̱za Ma̱kidoniya di̱ fam a̱tyin hu, Helat di̱ fam a̱tak hu; a mbeang a̱gi̱gak a̱sa̱khwot ma̱ng Helat, Montenegro ma̱ng Italiya di̱ fam jenshyung hu. Tirana ja si̱ yet a̱keangtung nka ka ma̱ng a̱gba̱ndang a̱keang wu a̱ swak mi̱ shi a̱ni, a̱wot Durrës, Vlorë ma̱ng Shkodër si̱ khwi lilyim.
Ya̱fang
Bibyin_swanta Bibyin_Yurop
A̱lyoot a̱li
A̱lyoot A̱li yet a̱lyoot a̱tyia kya nang a̱niet ba̱ neet a̱mali a̱nyung a̱ni shyim ba̱ ngyei pipyia̱ mba a̱ni. A̱lyoot a̱li ni̱ biyang di̱ mun a̱pyia a̱li a̱wot ma̱ a̱vwuo ka ba kam a̱ ntyia̱ a̱ni, a̱ lyien mba ma̱ng a̱lyoot a̱nyung.
Ka̱ nman a̱mali na shyiit ba̱ si̱ mang kam, a̱lyoot kikya na̱ mun ba.
Zuk
Zuk (á̱kpa: zúk) yet sot á̱kwop jhyang ja ji̱ saat zwá ma̱ a̱gba̱mgbam a̱ni, nang á̱ khap ba̱t mi̱ swanta hu nang a̱sai kyayak ku yak a̱ni mat shyiat kyayak tsuung nyám ma̱ng á̱nietbishyi.
thumb|Zuk a̱sa̱khwot a̱tsatsak nfang bagina mi̱ kyai ghyang
A̱lyoot a̱tyuba̱ng a̱vwuo
Lyulyoot a̱tyuba̱ng a̱vwuo yet swáng a̱lyiat ja nang a̱yin maai kyiak gu fa nkyang ku á̱niet nang lyulyoot mba hu nwai nshyia̱ a̱ni, ku á̱ bwung nhu di̱ a̱banjen ka, ku ku nwai yet a̱tsatsak, ku ku yet a̱kang/á̱ nwai lyen nhu mami a̱lyiat na nang á̱ shyia̱ di̱ lyiat a̱ni.
Ya̱fang
A̱lyoot a̱tyuba̱ng a̱vwuo
A̱ma̱nta
Swang a̱lyiat a̱ma̱nta ji bye fa:
Olu Jacobs
Oludotun Baiyewu Jacobs, (byin 11 July 1942), a̱lyien ngu ma̱ng Olu Jacobs, a̱yet a̱tyiu nye fim Najeriya ha sa ngyet a̱tyiu tswot a̱yaa fim. A̱ ka̱ng nye a̱yaa fim ma̱ng British Televsion mbeang a̱gyaang ma̱ng duniye. A̱ jau Olu Jacobs sa njong gu shi di̱ yet a̱gwak ma̱ng niet tsot a̱yaa fim Najeriya ma̱ng ncei ngu na. Ngu ma̱ng Pete Edochie, a̱yaa midiya, ma̱ng a̱niet ya a̱nu a̱yaa fim a̱ni, mbiyang a̱niet nye a̱yaa fim a̱gyang nwuan ba yet a̱yaa kwaka̱son tswot fim ma̱ng Afrika, A̱saa nwuan ba a̱niet ba̱ng gargajiya Najeriya. A̱ nwuan gu di̱ yet a̱fwuop a̱khukhop a̱niet tswot fim ma̱ng a̱fai ba.
Si̱tet Kogi
thumb|Tuta Si̱tet Kogi thumb|A̱vwuo ka nang Si̱tet Kogi nshyia̱ a̱ni mami Naijeriya
Si̱tet Kogi yet si̱tet jhyiung ja mami a̱yaasi̱tet 36 Naijeriya ba. Si̱tet ji shyia̱ di̱ Fam A̱ka̱wa̱tyia̱ a̱byin Naijeriya kya. Á̱ ku bwuo nji ma̱ a̱lyia̱ 1991 kya neet di̱ nkap Si̱tet Kwara ma̱ng Si̱tet Benuwe, a̱wot á̱ si̱ ka ndyen Kogi nang si̱tet jhyiung ji̱ swak njhyáng di̱ byia̱ a̱gi̱gak ma̱ng a̱yaasi̱tet á̱ghyang ba̱ shi ba̱ si̱ tat 10 a̱ni. Si̱tet Kogi ji byia̱ a̱lyoot a̱nwang ka, "Si̱tet A̱mun" ji, da̱nian a̱mun a̱ka̱ghyui Nija wu ma̱ng Benuwe nyia̱ mami a̱keangtung nji kya nang á̱ ngyei La̱kwoja a̱ni.
Ya̱fang
Sí̱tet Naijeriya A̱yaasi̱tet_Fam_A̱ka̱wa̱tyia̱_Naijeriya Naijeriya
Ityopya
A̱bwom a̱byin: ወደፊት ገስግሺ ፣ ውድ እናት ኢትዮጵያ ("Tat A̱zanson, Ityopya A̱yang Nang Zi̱ Cat A̱ni")
A̱byin Ityopya (A̱mhara: ኢትዮጵያ, ʾĪtyōṗṗyā; Afar: Itiyoophiyaa; Geez: ኢትዮጵያ; Oromo: Itoophiyaa; Somali: Itoobiya; Ti̱grinya: ኢትዮጵያ; Shong: Ethiopia /iːθiˈoʊpiə/), á̱ lyen ma̱ng a̱lyoot a̱gwomna̱ti nka nang Ri̱pobi̱lik Di̱mokrasi Mundundung Ityopya wu (Shong: Federal Democratic Republic of Ethiopia) a̱ni, yet a̱byin kya nang bibyin ghyáng keang di̱ tityak ka̱ shyia̱ di̱ fam-a̱byin A̱ta̱m Afrika hu a̱ni. Ka̱ byia̱ a̱gi̱gak ma̱ng bibyin Eritrea di̱ fam a̱za hu, Ji̱buti ma̱ng Somalilan di̱ fam a̱za-a̱tyin hu, Somalya di̱ fam a̱tyin hu, Kenya di̱ fam a̱tak hu, Sudan A̱tak di̱ fam jenshyung hu ma̱ng Sudan di̱ fam a̱za-jenshyung hu. Ityopya byia̱ a̱mgba̱m shi kyai a̱byin kilomita a̱ma̱ntaa̱naai 1,100,000 (met a̱ma̱ntaa̱naai 420,000) ma̱ng shi á̱niet ku swak miliyon 117 a̱ni a̱wot ka̱ si̱ yet a̱byin 12 ka̱ lan ma̱ng shi á̱niet mi̱ swanta hu a̱wot ka̱ si̱ yet a̱feang mami Afrika mi̱ shi á̱niet. A̱keangtung a̱byin ka ma̱ng a̱gba̱ndang a̱keang a̱ swak mi̱ shi wu, A̱dis A̱baba, myian kilomita ma̱ a̱di̱di̱t neet di̱ fam Neang A̱byin A̱tyin Afrika hu ku saat a̱byin ka tyia̱ da̱ a̱ka̱gba tektonik Afrika wu ma̱ng a̱si̱ Somali wu a̱ni.
A̱ka̱fwuop nta
Bibyin_swanta Bibyin_Afrika Bibyin_A̱tyin_Afrika Bibyin_A̱ta̱m_Afrika
A̱kpat
A̱kpat wu (a̱tyonyiung: a̱tyokpat wu; a̱lyoot a̱pyia̱: Hausawa, Ausa meang; a̱lyoot nta: lyuut Lyiatfi̱ransa Haoussa, lyuut Lyiatshong Hausa, Idoma Abakpa) yet nwap Cadik ja ji̱ yai ba̱t di̱ fam Sahet hu ma̱ng nfam Sa̱vana nang á̱nietbishyi nwai nshyia̱ ma̱ a̱di̱di̱t a̱ni bah, mbeang susot nswat di̱ fam a̱tak Ni̱njer ma̱ng fam a̱za Naijeriya. Ma̱ng a̱mgba̱m shi á̱niet miliyon 80 (tyan 2019), A̱kpat wu wa swak di̱ yet nwap Afrika jhyiung ji̱ byia̱ á̱niet a̱ swak a̱ni.
A̱kpat wu swan si̱sak ma̱ng taada ma̱ a̱cyuang a̱baka̱keang nia, mbeang a̱ka̱keang na̱ laai yet a̱ca̱cet a̱ni, ma a̱ji wa á̱ cyui á̱ga̱fi̱p, go nkyangzwa ma̱ng nyák, á̱ ka ncong a̱bwuang a̱mali ma̱ng gbang di̱ nfam-a̱byin Afrika. A̱lyem nggu wu yet Kpat ja, a̱lyem Afro-A̱siya ka̱ shyia̱ di̱ sot Cadik, ji̱ si̱ yet a̱lyem mbyin Afrika nang á̱ lyiat á̱ swak a̱ni. Si̱sak ji á̱ ngyei a̱tyu a̱ yet A̱kpat a̱ni ca̱caat ma̱ng sot-mbyin nggu ji da̱ a̱lyem Kpat ka ja yet: Bahaushe ("a̱tyokpat-a̱sam"), Bahaushiya ("a̱tyokpat-a̱nap").
A̱gba̱ndang a̱keang Da̱ura wa yet a̱ka̱watyia̱ taada A̱kpat ka. Á̱ ku kpaat a̱keang a̱kya gbangbang a̱zaghyi a̱mgba̱m a̱ca̱cet a̱ka̱keang A̱kpat na. Á̱nietba̱ngtyok A̱kpat ba ku nok taada ji̱ byia̱ a̱ni̱nan di̱ Ban tsaaí neet gbangbang. Ba̱ng si̱ tat a̱fwun, a̱ swan a̱lama taada wa ma̱ng ntyok A̱kpat na, a̱wot tsaai ji si̱ byia̱ ta̱m nang ji̱ nyia̱ a̱ni mi̱ mam song a̱yet Idi, nang á̱ lyen nang Ranar Sallah a̱ni (di̱n Tyap: Mam Kpaa̱pyia̱).
Ya̱fang
Nnwap_swanta Nnwap_Afrika Nnwap mi̱ Naijeriya
A̱yang
A̱yang wu (á̱kpa: a̱yaayang ba) yet a̱nap a̱nietmbyin nggwon wa. A̱yaayang bya yet a̱nyiuk ba̱ swan swat tyei mman ba, mman na doot na̱ yet á̱si̱ mba ki á̱si̱ mba nia bah.
Obafemi Martins
thumb|Obafemi Martin a̱ tsot ma̱ng Levante ma̱ a̱lyia̱ 2012
Obafemi Akinwunmi Martins (byin a̱tuk mam 28 Zwat Swak 1984) yet a̱gwak a̱tyutsot a̱la̱utak Naijeriya a̱ tsot di̱ fam Chinese Super League hu nang á̱ ngyei Wuhan Zall a̱ni nang a̱zanson. Á̱ si̱ ma ndyen nggu mat hyaai cung nggu hu tazwa a̱la̱u wu. Lilyim jen nang gu wot Naijeriya a̱ si̱ nat Italiya nang gu byia̱ a̱lyia̱ 16 a̱ni, neet di̱ jen a̱ja ja gu ta̱bat tsot ma̱ a̱yaaki̱lop ba̱ shyia̱ tswazwa-tswazwa ma̱ a̱byin Yurop. A̱ ku ntsa a̱kariya á̱nietkhwop nggu wu ma̱ a̱lyia̱ 2002 kya ma̱ng ki̱lop Serie A hu, Inter Milan, a̱ si̱ shyei nat ki̱lop Premier League hu Newcastle United a̱zaghyi ma̱ a̱lyia̱ 2006, a̱wot a̱ si̱ bu nat ki̱lop Bundesliga hu, VfL Wolfsburg, ma̱ a̱lyia̱ 2009. Ma̱nang gu nnwuo di̱ fam Russian Premier League hu, Rubin Kazan, mi̱ Zwat A̱natat 2010 a̱ni, huhwa ba̱ si̱ khwap gu nwuak Birmingham City mi̱ Zwat Jhyiung 2011.
Ya̱fang
Naijeriya byin_1984
Olusegun Obasanjo
Cif Olusegun Matthew Okikiola Aremu Obasanjo, da̱ a̱lyem A̱ghwangkpang lyuut hu yet Olúṣẹ́gun Ọbásanjọ́ (byin a̱tuk mam 5 Zwat Tsat 1937) yet a̱tyu kwainfwuo á̱niet Naijeriya wa. A̱ ku yet a̱tyu vwuoi a̱nu ma̱ng á̱kum A̱khwot A̱kwop A̱byin Naijeriya ba̱ ku bai ma̱ng Tyok A̱khwot Á̱kwop mi̱n 1966–79. Nggu wa ku yet A̱kwak A̱pyia̱ A̱khwot Á̱kwop Naijeriya kyiak neet 1983 ba̱ng si̱ nat 89. Mi̱n 1999, a̱ ku shyia̱ yet A̱kwak A̱son A̱byin Naijeriya wu ba̱ng si̱ nat 2007. A̱gwam Obasanjo shim swat dundung Á̱niet Naijeriya hu a̱ si̱ bu yet a̱tyu kwan a̱yaat yaa̱swon A̱byin wu wa. A̱ ku yet a̱tyonyiung mi̱n sot Kwai Nfwuo á̱niet Naijeriya á̱ ngyei Peoples Democratic Party (PDP) a̱ni neet 1999 bai 2015 ma̱ng kyiak neet 2018 ba̱ng si̱ tat a̱fwun.
Ya̱fang
byin_1937 Naijeriya
Yesu
Yesu (c. 4 BC – AD 30 / 33), á̱ ka ngyei Yesu Na̱za̱ra̱t ku Yesu Kristi a̱ni, wa yet a̱tyu a̱ shyia̱ ma̱ka̱wa̱tyia̱ Khwikristi ka, khwi ku byia̱ shi swak kuzang hu mi̱ swanta hu a̱mgba̱m a̱ni. A̱ ku yet a̱tyushei a̱lyiat A̱gwaza a̱son sa̱ncuri a̱ ka ngyet A̱tyuyahuda wa, a̱ si̱ ka ngyet a̱kwak a̱son khwi wa a̱ni. Krista ma̱ a̱di̱di̱t nwuak a̱cucuk nyia̱ da̱ nggu, a̱ yet A̱gwaza Nggwon wu wa mi̱ vam ma̱ng ma̱siya (Kristi wu) nang á̱ ku neet swat nfwuong bai nggu hu, nang á̱ ku shei á̱zanson a̱kwonu A̱gwaza mi̱ Kpa̱m A̱lyiat A̱gwaza A̱biru hu a̱ni.
Kpa̱mkpaan ma̱ng a̱mgba̱m á̱nietbyia̱lyen tazwa ce-gbangbang, a̱zafwun, shim nyia̱ a̱tsak a̱lyiat wa nyia̱ Yesu ku shyia̱ mi̱ swanta hu gbangbang.
Zop zuzop tazwa Yesu ji̱ shyia̱ nkhang na a̱ni ku tyia̱ á̱ si̱ ta̱taat nkyang jhyang na̱ tyei á̱ghyang á̱niet di̱ but mi̱ fwuo tazwa yet a̱cucuk nkyang jhyang mami A̱ka̱sham Nkhang na mat si̱sak nang Yesu nang á̱ lyuut tazwa nggu mami La̱p A̱nu Fai hu vwuon Yesu nkhang wu, ma̱nang a̱vwuonyiung nang á̱ maai á̱ nshyia̱ a̱yaarekwot tazwa shyicet Yesu ba shyia̱ ma̱ A̱ka̱sham Nkhang ni̱nia ma̱nyin. Yesu ku yet A̱tyoyahuda Galili wa, a̱nyan wa Yoona a̱tyunyia̱ ba̱ptisman wu ku nyia̱ nggu ba̱ptisman, a̱ sii du ta̱bat ta̱m mbeang á̱nietkhwi nggu hu, a̱wot á̱ si̱ ngyei nggu "rabi" (a̱tyutyiet) di̱n jen ma̱ a̱di̱di̱t. Yesu ku ngya fwuang ma̱ng A̱yahuda ba tazwa si̱sak nang á̱ na nkhwi A̱gwaza ku na lan tyia̱ a̱ca̱caat a̱ni, a̱ si̱ coot á̱niet, a̱ si̱ ka ntyiet di̱ kídee a̱ si̱ ka ntung á̱nietkhwi. A̱ si̱ ta̱bat gu a̱ si̱ faat nggu shi̱ri̱ya mbwak á̱nietba̱ngcet A̱yahuda ba, á̱ si̱ tyia̱ nggu mbwak a̱gwomna̱ti A̱rom ba, á̱ si̱ kpaat nggu da̱ a̱team a̱khwu ca̱caat ma̱ng oda gwomna Bilatut Babunte, a̱kwak a̱son a̱si̱ Rom ma̱ a̱keang Urusha̱lima. ma̱ng kwi nggu hu, á̱nietkhwi nggu ba si̱ nwuak a̱cucuk nyia̱ gu ta̱ngam ma̱ng swuan ma̱ á̱niet ba̱ ka̱n kwi a̱ni, a̱wot sot á̱niet ba̱ ku tung a̱ni si̱ bwuak yet Sot á̱nietkhwi ntsa ji. Di̱ ntsa hu, kwok a̱lyiat tyiet ma̱ng nkhang shyicet nggu ku swak neet ma̱ a̱bwonu nat a̱bwonu kya, a̱wot si̱ a̱hwa hwa si̱ yet a̱vwuo nang nkyang na̱ shyia̱ A̱ka̱sham Nkhang na nang á̱ lyuut a̱ma̱lyim sii du neet a̱ni.